Z Á P I S N I C A

z ôsmeho (neplánovaného) rokovania MsZ v Turzovke,

konaného dňa 24. 8. 2015 o 14.00 hod. na Mestskom úrade v Turzovke

**P R Í T O M N Í :**

1. Mgr. Rastislav BAKAJSA
2. MUDr. Viera BELKOVÁ
3. JUDr. Martin BIRKA
4. Mgr. Radoslav HRUŠKA
5. Marián CHUDEJ
6. Ladislav KADURA
7. Mgr. Kamil KOBOLKA
8. Mgr. Štefan KOMPÁNEK
9. Ing. Jana MAJTÁNOVÁ
10. Ing. Martin MRAVEC
11. PaedDr. Eleonóra NEKORANCOVÁ
12. Miroslav REJDA

JUDr. Ľubomír GOLIS, primátor mesta

Ing. Marián MASNICA, prednosta MsÚ

Jana RUDINSKÁ, hlavná kontrolórka

Emília ŠKORNÍKOVÁ, MsÚ

Ing. Arch. Pavol ČUBOŇ, MsÚ

Mgr. Lenka ŠKORNÍKOVÁ

Renáta MICHALISKOVÁ

**AD 1/** **Otvorenie**

Rokovanie Mestského zastupiteľstva v Turzovke otvoril a viedol primátor mesta JUDr. Ľubomír GOLIS. V úvode privítal na zasadnutí prítomných poslancov. Konštatoval, že je prítomných 12 poslancov a zastupiteľstvo je schopné uznášať sa. Neprítomný je poslanec p. Ladislav Šteiniger.

Primátor mesta požiadal, aby poslanci akceptovali tzv. aklamačné hlasovanie počas rokovania MsZ, všetci prítomní poslanci súhlasili s týmto návrhom.

**AD 2/ Schválenie programu rokovania, návrhovej komisie a overovateľov zápisnice**

V tomto bode primátor mesta predložil na schválenie program rokovania, ktorý bol doručený všetkým poslancom na pozvánkach a tvorí prílohu zápisnice.

Poslanci jednomyseľne (12 prítomných poslancov) schválili program rokovania MsZ

Záznam o hlasovaní tvorí prílohu zápisnice.

Ďalej primátor mesta predložil na schválenie návrhovú komisiu v zložení:

Mgr. Kamil KOBOLKA, Mgr. Štefan KOMPÁNEK, Ing. Jana MAJTÁNOVÁ

Primátor mesta určil overovateľov zápisnice: Ing. Martin MRAVEC a PaedDr. Eleonóra NEKORANCOVÁ a zapisovateľa: Martina Hrtúsová.

Poslanci jednomyseľne (12 prítomných poslancov) schválili návrhovú komisiu, overovateľov zápisnice a zapisovateľa

Záznam o hlasovaní tvorí prílohu zápisnice.

- 2 -

**AD 3/ Návrh na II. Úpravu rozpočtu Mesta Turzovka na rok 2015, prijatie preklenovacieho úveru na projekt ,, Rekonštrukcia VO v  Meste Turzovka – II. Etapa“ v kóde výzvy KAHR-22VS-1501, v prioritnej osi 2 Energetika , v opatrení 2.2 Budovanie a modernizácia VO pre mestá a obce a poskytovanie poradenstva v oblasti energetiky v prípade úspešnosti podaného projektu**

Predmetný bod rokovania uviedol p. primátor, predsedkyňa komisie finančnej a správy majetku mesta a vedúca úseku finančného a správy majetku mesta:

Poslanci MsZ zobrali na vedomie správu o podmienkach financovania zapojenia sa Mesta Turzovka do výzvy na predkladanie žiadostí o NFP na podporu obnovy verejného osvetlenia miest a obcí vyhlásenej Ministerstvom hospodárstva SR, kód výzvy KaHR-22VS-1501, v prioritnej osi 2 Energetika, v opatrení 2.2 Budovanie a modernizácia VO pre mestá a obce a poskytovanie poradenstva v oblasti energetiky formou refundácie.

II. úprava rozpočtu mesta vyplýva z bežného chodu samosprávy, prijatých dotácií a zapojenia sa Mesta Turzovka do projektových schém.

* V druhej úprave návrhu rozpočtu Mesta Turzovka na rok 2015 v príjmovej časti Finančné operácie – prevody z rezervného fondu na posilnenie výdavkovej časti pre projekt Rekonštrukciou VO v mestských častiach ku kvalite bývania v Turzovke, kód projektu 25120220280 z OP Konkurencieschopnosť a hospodársky rast v nadväznosti na podmienky financovania formou refundácie v sume max. 100 000 EUR na obdobie prefinancovania investičného účelu uvedeného projektu. **Prevod z rezervného fondu na príjmový účet bude realizovaný iba v prípade nedostatku finančných prostriedkov na bežných účtoch a v potrebnej výške max. do výšky 100 000 EUR.**
* Listom MP a RV zo dňa 22.7.2015 č. MPRV – 2015-1774/16202-4 bolo mesto Turzovka vyzvané na vrátenie finančných prostriedkov z dôvodu nezrovnalosti vo verejnom obstarávaní. Mesto Frýdlant nad Ostravicí vyzvalo Mesto Turzovka k vráteniu finančných prostriedkov svojim listom zo dňa4.8.2015. Mesto Turzovka svojim listom č. S93/2015/R1998/2015 zo dňa 5.8.2015 žiadalo zrušenie nezrovnalosti a výzvy k vráteniu finančných prostriedkov MP a RV SR. MP a RV listom zo dňa 21.8.2015 uznalo našu žiadosť a uznalo korekciu. Suma bola krátená na sumu 7 286,22 EUR dňa 24.8.2015. Na základe uvedeného je potrebné upraviť rozpočet **o 7 300 EUR** z prebytku hospodárenia mesta
* Havária vodovodného systému ZŠ – navýšenie o spoluúčasť mesta vo výške **500 EUR**. Nakoľko by malo dôjsť k preplateniu prác z Komunálnej poisťovne predpokladá sa plnenie v sume 46 179 EUR z poisťovne a 500 EUR spoluúčasť mesta, t.j. celkom 46 679EUR
* Mestu bola poskytnutá dotácia vo výške **122 000 EUR, z toho 12 000 na bežné výdavky a 110 000 EUR na kapitálové výdavky** na dielo ,, Rozšírenie kapacity MŠ v Turzovke nadstavbou a stavebnými úpravami hospodárskeho pavilónu“ , čo sa odzrkadlí v príjmovej i  vo výdavkovej časti rozpočtu
* Mesto bolo úspešné v projekte vytvorenia vonkajšieho fitnes centra ako podpora boja proti kriminalite a vandalizmu v meste Turzovka a z MV SR prostredníctvom OÚ

- 3 -

* v Žiline budú poskytnuté finančné prostriedky na kapitálové výdavky v sume 3 600 EUR a spolufinancovanie mesta predstavuje sumu 1 457 EUR / na dve cvičiace zostavy/ Na základe uvedeného je potrebné upraviť rozpočet v príjmovej časti o 3600 EUR zo štátneho rozpočtu **a 1457 EUR z prebytku hospodárenia** / rezervný fond/
* Uznesením č.13-14/8-2015 bolo schválené predloženie žiadosti na realizáciu projektu,, Rekonštrukciou VO v Meste Turzovka – II- Etapa. V prípade úspešnosti projektu bude reálny spôsob financovania formou refundácie a je potrebné prijať preklenovací úver vo výške 230 000 EUR, ktorý by sa prijímal v prípade úspešnosti projektu a spoluúčasť mesta vo výške **12 000 EUR** by bola financovaná z prostriedkov mesta , prebytok hospodárenia **z rezervného fondu**.
* Havarijný stav budovy Energetiky - z rezervného fondu z prebytku hospodárenia 5 000 EUR
* Úprava priestorov v budove MsÚ /bývalá pošta/ – na dokončenie prác uvedených priestorov budovy z prebytku hospodárenia bude vyčlenených 8 000 EUR a 4 000 EUR z položky opravy a údržba priestorov budovy MsÚ, t. j celkom 12 000 EUR
* Na zasadnutí MsZ dňa 14.8.2015 Uznesením č. 19/2015 zo dňa 14.8.2015 bolo schválené pridelenie finančných prostriedkov pre Špeciálnu MŠ cirkevného zriaďovateľa na rok 2015 vo výške 960 EUR na 1 dieťa/ na obdobie od 09-12/2015. Predpoklad na dve deti vo výške 1920 EUR, by mal byť financovaný z rozpočtu schválených FP na neštátne školstvo v programe 8 – vzdelávanie. Rozpočet na rok 2015 je schválený vo výške 4 500 EUR.

Diskusia k uvedenému bodu rokovania.

Druhá úprava rozpočtu je navýšená o sumu 436 036 EUR.

Poslanci jednomyseľne (12 prítomných poslancov) a jednotlivo schválili jednotlivé navýšenia a schválili predmetný bod rokovania

Záznam o hlasovaniach tvorí prílohu zápisnice.

**AD / 4 Záver**

Nakoľko program rokovania mestského zastupiteľstva bol vyčerpaný, primátor mesta poďakoval všetkým poslancom za účasť a rokovanie MsZ ukončil.

#### Prednosta MsÚ Primátor mesta

Ing. Marián MASNICA JUDr. Ľubomír GOLIS

1. overovateľ: Ing. Martin MRAVEC ......................................................
2. overovateľ: PaedDr. Eleonóra NEKORANCOVÁ ...................................................

Zapísala: Martina Hrtúsová, pracovníčka MsÚ